मुंबई आने के अगले ही साल दो ऐसी फिल्में आईं, जिसके संगीत ने धूम मचा दी. पहली कयामत से कयामत तक और दूसरी तेजाब. कयामत से कयामत तक में संगीत आनंद मिलिंद का था और तेजाब में लक्ष्मीकांत प्यारेलाल का. कयामत से कयामत तक के सारे गाने हिट हुए और सारे गाने अलका यागनिक और उदित नारायण के गाए हुए थे. ‘कयामत से कयामत तक’ इस फिल्म से जुड़े ज्यादातर लोगों के लिए शुरुआती काम था, आमिर खान, जूही चावला, डायरेक्टर मंसूर खान से लेकर संगीत निर्देशक आनंद मिलिंद तक हर किसी ने अपनी तरफ से बेस्ट देने की कोशिश की. जिसके चलते उस फिल्म का संगीत अब भी तरोताजा करता है. इसके अलावा तेजाब का एक गीत ‘एक दो तीन चार पांच छ सात’ भी अलका यागनिक का गाया हुआ था, जो बहुत बड़ा हिट गाना बना.